Meksika portida ikki kruiz kemasi to‘qnashdi

Meksikaning Kosumel shahri portida ikki kruiz kemasi to‘qnashdi. Bu haqda Meduza xabar bermoqda.

To‘qnashuv Carnival Glory layneri portda to‘xtashga tayyorgarlik qilib, manyovrni amalga oshirayotganida yuz berdi.
Kema oldingi qismi bilan Carnival Legend laynerini turtib yubordi. To‘qnashuv kuchli shamol sharoitida sodir bo‘lgan.
Carnival Glory yo‘lovchilaridan 6 nafari yengil jarohat oldi. Hodisa kemalarning yurishiga ta’sir qilmagani aytilmoqda.
Carnival Glory just crashed into Carnival Legend and almost crashed into Oasis of the Seas at the Cozumel cruise port. #FoxNews #RoyalCaribbean #CarnivalLegend #CarnivalGlory #OasisoftheSeas pic.twitter.com/5ITBCfz99L
— Matthew Bruin (@MatthewBruin) December 20, 2019
Ma’lumot uchun, Carnival Legend 2 ming, Carnival Glory esa 3 ming nafar yo‘lovchini tashishga mo‘ljallangan.